| Atėnų „Panathīnaïkós" |
| --- |
| Atėnų „Panathīnaïkós"Atėnų „Panathīnaïkós" |
| **Lygos** | EurolygaESAKE |
| **Įkurta** | 1919 m. |
| **Arena** | OAKA sporto halė(Talpa: 19 250) |
| **Vieta** | Atėnai, Graikija |
| **Komandos spalvos** | žalia ir balta          |
| **Prezidentas** | Graikija Panajotis Triantopulas |
| **Vyr. treneris** | Turkija Erginas Atamanas |
| **Titulai** |  Eurolyga: 6  Graikijos krepšinio taurė: 19 ESAKE: 38  FIBA Tarpžemyninė lyga: 1 |
| **Svetainė** | paobc.gr |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**Atėnų „Panathinaikos"** (gr. ΚΑΕ Παναθηναϊκός ΑΟ, dažnai vadinamas tiesiog **PAO** – gr. ΠΑΟ) – Graikijos krepšinio klubas iš Atėnų, „Panathinaïkós" sporto klubo dalis. Tai tituluočiausias Graikijos klubas ir vienas pajėgiausių Europoje, 6 kartus laimėjęs „Eurolygą".

Istorija
--------

„Panathīnaïkós" (t. y. „visaatėninis, visų Atėnų") sporto klubas (gr. Παναθηναϊκός Αθλητικός Όμιλος) įkurtas 1908 m. kaip futbolo klubas, o krepšinio komanda suburta 1922 metais. Pirmąją pergalę komanda pasiekė jau 1946 metais, kai laimėjo Graikijos pirmenybes.

Komanda sėkmingai rungtyniavo Graikijoje, o 1961 m. debiutavo Europos čempionų taurėje (dab. „Eurolygoje"). 1968–1969 m. vedami Giorgo Kolokito, atėniečiai pasiekė Europos čempionų taurės pusfinalį, kuriame nusileido Tbilisio „Dinamo".

1970–1984 m. Atėnų „Panathinaïkós" iš 14 Graikijos pirmenybių laimėjo 10, o komandos lyderiu buvo Apostolas Kontas. 1971–1972 m. vėl pasiekė Europos čempionų taurės pusfinalį, bet jame pralaimėjo Varezės „Ignis" iš Italijos. 1979 m. iškovota pirmoji Graikijos taurė.

1985–1992 m. klubas išgyveno nuosmukį – kasmet krito pozicijos Graikijos pirmenybėse (1992 m. – tik 8 vieta), nebedalyvavo europinėse varžybose. 1992 m. „Panathinaïkós" atiteko Janakopulų dinastijai, prasidėjo klubo pertvarkos. Niko Galio vedami atėniečiai vėl laimėjo Graikijos taurę, o 1994 m. FIBA Europos lygoje pasiekė 3 vietą, o 1995 m. šį pasiekimą pakartojo.

1996 m. Panajotis Janakis, Dominikas Vilkinsas ir Fragiskas Alvertis suvienijo jėgas ir užsitikrino pirmąjį Graikijos komandos „Eurolygos" titulą (finale įveikę „Barseloną"). Taip pat PAO laimėjo ir Tarpžemyninę taurę. Po kelerių metų klubas pradėjo naują lygos čempionų titulų seriją. 2000 m. vyriausiojo trenerio Želko Obradovičiaus vadovaujamas „Panathinaikos" Salonikuose, nugalėjęs Tel Avivo „Maccabi", į viršų kėlė savo antrąjį Eurolygos trofėjų. 2002 m. Dejano Bodirogos ir Ibrahimo Kutluajaus vedama komanda Bolonijoje vykusiame „Eurolygos" finale nugalėjo vietos „Virtus" ir trečią kartą tapo žemyno čempionais.

„Panathinaïkós" 2007-2008 m. Eurolygoje
Komanda atsinaujino (atėjo Šarūnas Jasikevičius, Dimitris Diamantidis, Jaka Lakovičius, Maikas Batistas) ir vėl siekė trofėjų tiek Graikijoje, tiek „Eurolygoje". 2007 m. čempionato rungtynėse klubas 2 taškų skirtumu išplėšė pergalę iš čempionų titulą ginančio Maskvos CSKA – šios „Eurolygos" finalo varžybos vyko Atėnuose. Po dvejų metų Berlyne PAO dar kartą nugalėjo CSKA 2 taškų skirtumu. 2010–2011 m. „Eurolygos" naudingiausias žaidėjas ir finalinio ketverto etapo naudingiausias žaidėjas Dimitris Diamantidis buvo nesulaikomas, kai Žaliųjų komanda atkrintamosiose varžybose palaužė titulą ginantį čempioną „Barseloną", o tada Barselonoje nugalėjo Tel Avivo „Maccabi" ir iškovojo savo šeštą „Eurolygos" čempionų titulą.

2012 m. baigėsi Želko Obradovičiaus era, ir „Panathinaïkós" jau nebebuvo tokia viešpataujanti komanda Europoje. Jai pavykdavo patekti į atkrintamąsias varžybas, bet į finalinį ketvertuką – jau nebe. Dažnai keitėsi treneriai ir žaidėjai. Pagrindiniai šio laikotarpio lyderiai buvo Nikas Kalatis, Miroslavas Radulica, vėliau Maikas Džeimsas, Joanis Borusis.

2020 m. klubo savininkas Dimitris Janakopulas pardavė savo akcijas. Klubo biudžetas sumenko, daugelis žaidėjų išvyko. 2020–21 m. „Eurolygos" sezone „Panathinaïkós" laikėsi antroje turnyrinės lentelės pusėje ir nesukėlė rimtos konkurencijos varžovams dėl žemyno titulo.

Pasiekimai
----------

* Graikijos lyga (39 k.): 1945–46, 1946–47, 1949–50, 1950–51, 1953–54, 1960–61, 1961–62, 1966–67, 1968–69, 1970–71, 1971–72, 1972–73, 1973–74, 1974–75, 1976–77, 1979–80, 1980–81, 1981–82, 1983–84, 1997–98, 1998–99, 1999–00, 2000–01, 2002–03, 2003–04, 2004–05, 2005–06, 2006–07, 2007–08, 2008–09, 2009–10, 2010–11, 2012–13, 2013–14, 2016–17, 2017–18, 2018–19, 2019–20 m.
* Graikijos krepšinio taurė (19 k.): 1978–79, 1981–82, 1982–83, 1985–86, 1992–93, 1995–96, 2002–03, 2004–05, 2005–06, 2006–07, 2007–08, 2008–09, 2011–12, 2012–13, 2013–14, 2014–15, 2015–16, 2016–17, 2018–19 m.
* Eurolyga (6 k.): 1996, 2000, 2002, 2007, 2009, 2011 m.
* FIBA Tarpžemyninė taurė: 1996 m.
* Gomelskio taurė: 2009 m.

Lietuviai
---------

* Šarūnas Jasikevičius (2007–2010, 2011–2012 m.)
* Robertas Javtokas (2006–2007 m.)
* Ramūnas Šiškauskas (2006–2007 m.)
* Jonas Mačiulis (2012–2014 m.)
* Lukas Lekavičius (2017–2019 m.)
* Artūras Gudaitis (2022- m.)
* Marius Grigonis (2022- m.)

Treneriai
---------

Žymesni „Panathīnaïkós" treneriai:

* Graikija Misas Pantazopulas (1945–1951 m.)
* Graikija Nikas Milas (1960–1961, 1963–1965, 1975–1976 m.)
* Graikija Kostas Muruzis (1966–1974, 1986–1987 m.)
* Jungtinės Amerikos Valstijos Ričardas Diukširas (1974–1975 m.)
* Graikija Michalis Kiricis (1978, 1983–1986, 1988–1989, 1997)
* Graikija Kostas Politis (1978–1982, 1993–1994 m.)
* Kroatija Želko Pavličevičius (1991–1993 m.)
* Graikija Eftimis Kiumurcoglu (1994–1995 m.)
* Šiaurės Makedonija Božidaras Malkovičius (1995–1997 m.)
* Slovėnija Slobodanas Subotičius (1997–1999 m.)
* Serbija Želko Obradovičius (1999–2012 m.)
* Graikija Argiris Pedulakis (2012–2014, 2016, 2019 m.)
* Juodkalnija Duško Ivanovičius (2014–2015 m.)
* Serbija Saša Džordževičius (2015–2016 m.)
* Ispanija Chavis Paskualis (2016–2018 m.)
* Jungtinės Amerikos Valstijos Rikas Pitinas (2018–2019, 2019–2020 m.)
* Graikija Giorgas Vovoras (2020–2021 m.)
* Izraelis Odedas Katašas (2021 m.)
* Graikija Dimitris Priftis (2021–2022 m.)
* Juodkalnija Dejanas Radonjičius (2022–2023 m.)
* Turkija Erginas Atamanas (2023–)

Šaltiniai
---------

1. ↑  ATĖNŲ „PANATHINAIKOS OPAP" Archyvuota kopija 2021-05-09 iš Wayback Machine projekto. *15min.lt*

Nuorodos
--------

Oficiali svetainė

|  |  |
| --- | --- |
|  | **Vikiteka: Atėnų Panathinaikos (krepšinio klubas)** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • R**2022–2023 m. Eurolygos komandos** |
| --- |
|  |
| 
Berlyno Alba | Stambulo Anadolu Efes | Barselona | Miuncheno Bayern | Vitorijos Baskonia | Belgrado Crvena Zvezda | Milano Emporio Armani | Stambulo Fenerbahçe | Vilerbano ASVEL | Tel Avivo Maccabi | Monakas | Pirėjo Olympiakos | Atėnų Panathinaikos | Belgrado Partizan | Madrido Real | Valensija | Bolonijos Virtus | Žalgiris |

 |